|  |  |  |
| --- | --- | --- |
| РЕПУБЛИКА СРБИЈА  Прекршајни суд у Обреновцу  Су V-35 107/25-23  9.10.2025. године  Александра Аце Симовића 9а  11500 О б р е н о в а ц |  |  |

На основу члана 53. Закона о уређењу судова („Сл. гласник РС“ бр. 10/23), члана 3. Судског пословника („Сл. гласник РС“ бр. 110/2009, 70/2011, 19/2012, 89/2013, 96/2015, 104/2015, 113/2015 – испр., 39/2016, 56/2016, 77/2016, 16/2018, 78/2018, 43/2019, 93/2019 и 18/2022), у вези чл. 47, 54, 55. и 61. Закона о државним службеницима („Службени гласник РС” бр. 79/05, 81/05, 83/05, 64/07, 67/07, 116/08, 104/09, 99/14, 94/17, 95/18, 157/20, 142/22, 13/25 – Одлука УС РС и 19/25), чланa 9. став 3, члана 10. став 1. и члана 11. Уредбе о интерном и јавном конкурсу за попуњавање радних места у државним органима („Службени гласник РС” бр. 2/19 и 67/21), Правилника о саставу конкурсне комисије, начину провере компетенција, критеријумима и мерилима за избор на извршилачка радна места у судовима и јавним тужилаштвима („Службени гласник РС” број 30/19), Правилника о унутрашњем уређењу и систематизацији радних места у Прекршајном суду у Обреновцу Су I-9 2/19 од 15.3.2019. године, са Изменама и допунама Правилника заведеним под Су I-9 3/19 од 15.7.2019. године; Су I-9 1/22 од 31.10.2022. године, Су I-9 1/24-4 од 5.7.2024. године и Закључка Комисије за давање сагласности за ново запошљавање и додатно радно ангажовање код корисника јавних средстава 51 Број: 112-9348/2025 од 27.8.2025. године (Су V-35 101/25-1), као и на основу Одлуке о потреби да се извршилачко радно место у Прекршајном суду у Обреновцу- радно место записничара попуни спровођењем Јавног конкурса, Су V-35 107/25 од 5.9.2025. године, те Јавног конкурса за попуњавање извршилачког радног места, Су V-35 107/25-4 од 8.9.2025. године, председник Прекршајног суда у Обреновцу, дана 9.10.2025. године, доноси

**О Д Л У К У**

Поништава се у целости Јавни конкурс за попуњавање извршилачког радног места записничара - за једног извршиоца, Су V-35 107/25-4 од 8.9.2025. године, који је објављен дана 24.9.2025. године, у периодичном издању огласа Националне службе за запошљавање - листу „Послови“, као и на интернет презентацији Националне службе за запошљавање, на интернет презентацији Прекршајног суда у Обреновцу - https://ob.pk.sud.rs/, у делу - Огласна табла Прекршајног суда у Обреновцу, на огласној табли Прекршајног суда у Обреновцу и на интернет презентацији Службе за управљање кадровима,

-због утврђене грешке у објави конкурса односно несагласности изворног текста и објављеног текста Јавног конкурса, односно објављен је непотпуни текст и

- обуставља се даљи ток поступка по означеном конкурсу.

О б р а з л о ж е њ е

У објави горе означеног Јавног конкурса за радно место записничар пропуштено је навођење услова који је утврђен изворним текстом Јавног конкурса за попуњавање извршилачког радног места записничара - за једног извршиоца, Су V-35 107/25-4 од 8.9.2025. године – на страни 3 конкурса, испод поднаслова 1) Провера општих функционалних компетенција у ставу 4, након речи „достави и доказ о томе, у оригиналу или овереној фотокопији“, није наведен текст који је требао да буде објављен, а који гласи: „ који није старији од 1 (једне) године.“

Горе означени Јавни конкурс се поништава због грешке у објављивању и то текста конкурса, када је погрешно објављен означени текст конкурса без услова који садржи изворни текст јавног конкурса, односно не садржи речи: „ који није старији од 1 (једне) године.“.

Наведена грешка представља битну повреду правила конкурсног поступка јер је изостављен дати услов који кандидати морају испуњавати, што доводи у питање једнакост кандидата и законитост спровођења целокупног поступка.

Имајући у виду наведено, наведена грешка у објављивању онемогућава законито спровођење конкурсног поступка и представља оправдану околност за обуставу конкурса а све у циљу обезбеђења законите сагласности конкурсне документације, једнакости кандидата и транспарентности поступка избора кандидата по конкурсу.

С обзиром на наведено доноси се одлука о поништењу конкурса у целости.

**Правна поука**: Против ове одлуке не може се изјавити жалба али се може покренути управни спор пред надлежним Управним судом у року од 30 дана од дана објављивања ове одлуке.

|  |  |  |
| --- | --- | --- |
|  |  | ПРЕДСЕДНИК  ПРЕКРШАЈНОГ СУДА У ОБРЕНОВЦУ |
|  |  |  |
|  |  | Судија Сунчица Савић |

**Д-на:**

- учесницима горе означеног јавног конкурса,

- саветнику за кадровске и пероналне послове и

- архиви.

**Наредба:**

**1.** Одлуку објавити на исти начин као и Јавни конкурс за попуњавање извршилачког радног места записничара - за једног извршиоца, Су V-35 107/25-4 од 8.9.2025. године – на свим местима где је Јавни конкурс био објављен.

2. Сачинити службену белешку о датуму објављивања ове Одлуке која садржи место објављивања, датум и потпис лица које је упутило на објављивање односно истакло на огласну таблу.